Øyvind Sørøy
Rostedsgate 10
0178 Oslo
									Dato:	13/09/2006

Norsk Kulturråd
Postboks 101 Sentrum
0102 Oslo

SØKNAD OM STØTTE TIL MANGAUTSTILLING
Fra 6. september til 21. oktober 2007
Med utstillerne Aimee de Jongh, Leon Ho, Yvonne Jørgensen & Øyvind Sørøy
Søknaden er blitt til i perioden mellom 1. august til 13. september, og er skrevet av Øyvind Sørøy på vegne av ham selv og Yvonne Jørgensen.

PROSJEKTBESKRIVELSE
Dette vil være den første kjente mangautstillingen i Norge som skal vise mangarelatert arbeide av tre norske og en utenlandsk utstillere. To av de norske utstillerne har utenlandsk opprinnelse, hvorav jeg er den eneste som er helt norsk. Utstillingen vil foregå på to rom inne på Internasjonalt Kultursenter og Museum (IKM), hvor hvert av rommene vil være fordelt mellom to kunstnere. Jeg skal dele det innerste rommet med Yvonne Jørgensen, og vi har tre vegger til disposisjon, en vegg hver på motsatt side og en vegg til siden mellom disse, som skal brukes til en illustrasjon i tusj som skal rett på veggen. 

Selve bildene som skal stilles ut skal lages av en kombinasjon av digitale og tradisjonelle teknikker. Noen av bildene vil lages delvis på papir for så å skannes inn og bearbeides på data, men andre igjen vil lages heldigitalt og andre heltradisjonelt kun på papir. Jeg skal stille ut 5 bilder i varierende størrelse på min vegg. Bildene er i følgende formater og antall:

1 bilde i A0-størrelse
2 bilder i A2-størrelse
2 bilder i A3-størrelse

Temaet for min, og deler av Yvonne Jørgensen sin utstilling, vil være basert på Art Nouveau- og Art Deco-elementer. Jeg ønsker å lage en blanding av arkitekturens tidlige modernisme med det runde og elegante i Art Nouveau, sammen med det kanskje litt dystopiske fremtidssynet med massive byblokker, men i en levende, og ganske grønn byatmosfære med mye busker og trær og planter på verandaer og langs veier og eventuelt noe slyngplanter oppover veggene. Fargebruken vil være veldig varm og mørk i nattbildene, og med en skarp kontrast mellom lys og skygge og en veldig sparsommelig men effektiv fargebruk i dagbildene. Enkelte bilder, slik som A0-bildet vil være temmelig realistisk. Jeg ønsker å skape en drømmeaktig effekt i A0-bildet, slik som i Ilya Repin sin Sadko i undervannskongeriket (1876). Jeg håper å kombinere moderne stiluttrykk med gamle teknikker og omvendt. 

Nøyaktig hva slags motiv jeg skal ha i bildene har jeg ved dette øyeblikk ikke bestemt meg for, men A0-bildet er definitivt bestemt. Det skal vise en by om natten skrått oppned med en lysende kvinne svevende over den mens hun smiler. Hun skal være i mangastil. Når det kommer til mangastil så velger jeg å holde en litt mer realistisk vinkling til dette ved å la meg inspirere av folk som Hirata Shuuichi, Katsuhiro Otomo og Hiroyuki Okura. Jeg synes det er viktig å få frem diversiteteten i mangastilartene som eksisterer, og det er ikke bra å ha en ensidig utstilling hvor alle stiller ut like ting. Derfor har jeg observert hva de andre har tenkt å stille ut, og jeg gjør dette for at det skal bli en variert utstilling som klart og tydelig viser forskjellige kunstnere.

BUDSJETT
Prisene er omtrentlige når det kommer til skanning og trykking. Dette skyldes variasjon i priser, og timebetaling for behandling av bearbeidet materiale for trykk.

Digital bildebehandling hos Nilz (www.nilz.no):
Skanning av 5 bilder 							NOK 1200
Trykking av 1 A0-bilde							NOK 800
Trykking av 2 A2-bilder							NOK 900
Trykking av 2 A3-bilder							NOK 350

Utstyr til bildebehandling på data:
Wacom Intuos A6 USB Tablet (fra www.komplett.no)			NOK 2195
Ny, selvbygget datamaskin						NOK 11000

Utstyr til tradisjonell bildebehandling:
1 stykk Cretacolor Aqua Monolith akvarellblyanter			NOK 1115
1 stykk Derwent Studio Sett 72 stykk fargeblyanter 			NOK 995
7 bilderammer								NOK 700
5 stykk Pilotpenner, 0.1 millimeter					NOK 125
5 stykk Pilorpenner, 0.2 millimeter					NOK 125
4 stykk Pilotpenner, 0.3 millimeter					NOK 25
3 stykk Pilotpenner, 0.5 millimeter 					NOK 125
_______________________________________________________________________
Sum utgifter								NOK 19955

FINANSIERINGSPLAN MED ØNSKET SØKNADSSUM
Egenandel								NOK 11000
Norsk Kulturråd								NOK 8955
_______________________________________________________________________
Sum finansiering							NOK 19955

VEDLEGG
1 CV for Øyvind Sørøy
1 kopi av utstillingsavtalen
1 DVD med bildemateriale

Med vennlig hilsen,

Øyvind Sørøy